OAJ KEURUUN PAIKALLISYHDISTYS RY PÖYTÄKIRJA

**YHDISTYKSEN KEVÄTKOKOUS**

Aika: 11.5.2017 klo 16.00

Paikka: Keuruun ala-aste/Kivikoulun opettajainhuone

**Kokouksen avaus**

Yhdistyksen puheenjohtaja avasi kokouksen klo 16.20.

1. Kokouksen puheenjohtajaksi valittiin Turo Heinonen ja sihteeriksi Airi Niemelä.
2. Pöytäkirjan tarkastajiksi valittiin Jane De Monte ja Elina Kallio.  
   He toimivat tarvittaessa myös ääntenlaskijoina.
3. Kokous todettiin laillisesti koolle kutsutuksi ja päätösvaltaiseksi. Kokouskutsu on esitetty jäsenistölle sähköpostitse sekä paikallislehden ilmoituksena. Lisäksi koulujen yhteyshenkilöt ovat tiedottaneet jäseniä omissa toimipisteissään.  
   Läsnä kokouksessa oli nimilistan mukaan 15 yhdistysten jäsentä (ks.liite).
4. Hyväksyttiin esityslistan mukainen työjärjestys.

**Varsinaiset kokousasiat**

1. Yhdistyksen sihteeri Esko Rotola-Pukkila esitteli toimintakertomuksen vuodelta 2016.  
   Hyväksyttiin toimintakertomus esitetyssä muodossa.
2. Yhdistyksen rahastonhoitaja Esko Rotola-Pukkila esitteli tilinpäätöksen vuodelta 2016. Kuultiin toiminnantarkastajien (Markku Ritola ja Hannu Sydänmaa) toiminnantarkastuksen kertomus.  
   Kokous vahvisti tilinpäätöksen ja hallitukselle myönnettiin vastuuvapaus.
3. Muut asiat:  
     
   Keskusteltiin sairaspoissaolojen ilmoitusvelvollisuudesta esimerkiksi hammaslääkärin tai akuuttien lääkäriaikojen kohdalla. Koska työyksiköitten toiminnan välillä on poikkeavuuksia, toivottiin hallitukselta ohjeistusta yhteisen toimintamallin luomiseksi. Keskustelussa jäsenistö halusi nostaa esille, että kaupungin työntekijöiden asema eri toimipisteillä tässä asiassa ei ole tasa-arvoinen: koulussa tai päiväkodissa työtä tekevät eivät voi korvata menetettyä työaikaa takaisin omalla työllään, vaan poissaolo vähennetään palkasta. Keskustelu sivusi myös sairaspoissaolojen omailmoituspäivien määrää.

Kokouksen tietoon tuotiin Keuruun ala-asteen opettajien kokouksessa käyty keskustelu erilaisten kouluaikana olevien tapahtumien määrästä. Tapahtumien suunnittelu, organisointi ja fyysinen järjestäminen lisää opettajien yhteissuunnitteluaikaa.

Kokous nosti esille kysymyksen, mitä AOJ:n jäsenmaksulla saa Keuruun paikallisyhdistyksessä. Yhdistyksen sihteeri Esko Rotola-Pukkila avasi puheenvuorollaan Keski-Suomen OAY-piirin toimintaa ja paikallisyhdistyksen osuutta kerätyistä jäsenmaksuista. Sihteeri korosti jäsenistön omaa aktiivisuutta ja muistutti väylää tuoda ideoita paikallisyhdistyksen hallituksen tietoon yhdysopettajien kautta.

Yhdistykseltä toivottiin roolinottoa jäsenistön virkistystoiminnan järjestämisestä. Kokous ehdotti matalan kynnyksen toimintaa, kuten hiihtoretkiä ja patikointia, perjantaikahveja ja elokuvissa käyntiä pienin kustannuksin tai omavastuuosuudella. Sihteeri toi myös tämän keskustelun päätteeksi esille mahdollisuuden tuoda ideoita paikallisyhdistyksen hallituksen tietoon yhdysopettajien kautta.

1. **Kokouksen päättäminen**

Kokouksen puheenjohtaja päätti kokouksen klo 17.40

**Vakuudeksi:**

Airi Niemelä, sihteeri

Keuruu 29.5.2017

**Pöytäkirjan tarkastus**

Elina Kallio

Paikka ja päiväys:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jane De Monte

Paikka ja päiväys: